રાજ્ય સરકારે આપેલા નવા રેટ-કાર્ડ પ્રમાણે સંપૂર્ણ બ્લડના ગવર્નમેન્ટ હૉસ્પિટલમાં પ્રત્યેક યુનિટના ૧૦૫૦ અને પ્રાઇવેટ હૉસ્પિટલમાં ૧૪૫૦ રૂપિયા છે. રેડ સેલ્સના રેટ પણ આટલા જ છે. પ્લેટલેટ્સ અને પ્લાઝમાના સરકારી હૉસ્પિટલમાં પ્રત્યેક યુનિટનો રેટ ૩૦૦ રૂપિયા અને પ્રાઇવેટ બ્લડ-બૅન્ક માટે ૪૦૦ રૂપિયા નક્કી થયો છે. હવે જોઈએ કે પ્રાઇવેટ હૉસ્પિટલની બ્લડ-બૅન્કમાં આ નક્કી કરેલી રકમને કઈ હદ સુધી વધારવામાં આવી છે. પેડર રોડની એક મોટી હૉસ્પિટલમાં એલિસા ટેસ્ટ પછી આપવામાં આવતા લોહીના ૧૭૧૦ રૂપિયા લેવામાં આવે છે. પ્લેટલેટ્સ અને પ્લાઝમા વગેરેના સરકારે નિયત કરેલા રેટ કરતાં બમણાથી પણ વધારે એટલે કે ૧૦૩૦થી ૧૦૮૦ જેટલા રૂપિયા લેવામાં આવે છે. એમાં પણ તમે હૉસ્પિટલમાં કયા ટાઇપના રૂમમાં બેડ લીધો છે એના પર પણ રેટ અવલંબિત છે. જો હાયર ક્લાસના રૂમમાં હો તો દરેક બ્લડ-યુનિટમાં ૨૩૦ રૂપિયા વધી જાય.